### | | | | --- | --- | | | | | --- | | **Byråd** 26. april 2016 Sagsnr. 710-2013-60312 Dok.nr. 710-2016-162977 Sagsbehandler DPCMON | | 86.                 Anlægsbevilling - forbedring af adgangsforhold på [adresse] ved Ulstrup - Åbent

###

|  |  |
| --- | --- |
| Tidl. politisk behandling | BY, 28.04.15, pkt. 56 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

I denne sag skal Byrådet tage stilling til sidste del (etape
2) af etableringen af en hævet træsti og udlægning af grus på en del af [adresse]
ved Ulstrup. Byrådet skal i tilknytning hertil tage stilling til frigivelse af
en anlægsbevilling på 500.000 kr. til partnerskabsprojektet
”Trækstien ved Ulstrup”.

Den fredede Træksti er svært tilgængelig i store dele af
året på visse strækninger som følge af høj vandstand i [adresse]. Projektet vil
forbedre adgangsforholdene på [adresse] ved Ulstrup på strækningen mellem [adresse]
og Bamsebo Camping som en fortsættelse af de tiltag, som allerede er etableret
i etape 1 i 2015/2016.

I etape 1 er der etableret 870 meter hævet træsti og tre
fiskeplatforme på [adresse] mellem [adresse] og Jenny Svendsen. I etape 2 indgår
blandt andet etablering af hævede træstier og udlægning af grus på trækstien
mellem Jenny Svendsen og Bamsebo Camping (i alt en strækning på ca. 500
meter), hævet træsti på ca. 50 meter fra handicapparkeringen ved [adresse] og
etablering af underføring af stien ved [adresse] i Ulstrup. Opstart af etape 2
forventes omkring 1. maj 2016 med en forventet afslutning sidst på året.

Både etape 1 og 2 indgår i et grønt partnerskab om ”Trækstien
ved Ulstrup”, hvor [adresse] har projektleder- og tovholderfunktionen. Projektet
skal ses i sammenhæng med de øvrige udviklingsprojekter
i Ulstrup, herunder opgradering af det offentlige opholdsområde
Dannebrogspladsen.

**VURDERING**

Teknik og Kultur vurderer, at frigivelse af rådighedsbeløbet
på 500.000 kr. til [adresse] ved Ulstrup, etape 2, vil supplere de tiltag, som
allerede er etableret under etape 1 og stort set færdiggøre det planlagte
projekt fra [adresse] til Bamsebo Camping.

Når projektet er helt afsluttet, vil det være muligt at gå
tørskoet fra [adresse] i Ulstrup til Bamsebo Camping det meste af året
med undtagelsen af et par måneder i vinterhalvåret og efter meget kraftige
regnperioder, hvor vandstanden i [adresse] står ekstra højt.

Projektet vurderes at være til stor glæde for borgerne i og
omkring Ulstrup samt områdets gæster og turister. Herunder lystfiskere,
campinggæster og vandregæster langs [adresse], som kan opleve naturen og det
unikke landskab på tæt hold.

**ØKONOMI**

Projektet ”Trækstien ved Ulstrup, etape 2” har en samlet
anlægsudgift på 800.000 kr. Der er givet tilsagn om tilskud på 250.000 kr. fra
Erhvervsstyrelsen, LAG Sekretariatet, samt 150.000 kr. i tilskud af LAG midler
fra Kultur og Fritidsudvalget i [adresse]. I alt udgør tilskuddene 50 %
af anlægsudgiften. De resterende 50 % på 400.000 kr. kan finansieres af det
afsatte rådighedsbeløb på 500.000 kr. til ”Træksti ved Ulstrup” fra budget
2016.

For disse midler etableres hævede træstier og udlægning af
grus på [adresse] ved Bamsebo Camping samt underføring af stien ved [adresse]
i Ulstrup.

Der er en afledt årlig drift på 10.000 kr., der er
indarbejdet i Budget 2016-19.

De resterende 100.000 kr. fra budget 2016 til ”Træksti ved
Ulstrup” foreslås anvendt til udbedringer og justeringer af stien fra [adresse]
til Hagenstrupparken i Ulstrup, i etape 1.

**INDDRAGELSE**

I det grønne partnerskab ”Trækstien ved Ulstrup, etape 2”,
indgår foruden Favrskov Kommune en del af de parter, som også er med i etape 1,
dvs. Danmarks Naturfredningsforening, Friluftsrådet, Hagenstrupparkens Grundejerforening,
Bamsebo Camping og Ulstrup Lokalråd.

Der er endnu ikke afholdt første partnerskabsmøde for etape
2, men det forventes at ske i starten af maj 2016.

**INDSTILLING**

Direktøren for Teknik og Kultur indstiller til Byrådet:

1. At godkende projektet og give en anlægsbevilling på 900.000 kr. i 2016
til projektet ”Trækstien ved Ulstrup”.

2. At anlægsbevillingen finansieres af det afsatte rådighedsbeløb i 2016 på
500.000 kr. til etape 2 af projektet ”Trækstien i Ulstrup”, samt indtægter på
400.000 kr. i form af tilskud fra Erhvervsstyrelsen og LAG Favrskov.

**BESLUTNING**

***Teknik- og Miljøudvalget, 7. april 2016:***

Fraværende:Ingen

Indstilles godkendt.

***Økonomiudvalget, 19. april 2016:***

Fraværende:André Jessen

Indstilles godkendt.

**Bilag**

|  |  |
| --- | --- |
| Oversigtskort med angivelse af etape 1 og 2 | 710-2016-123597 |